stanford-oval/wikipedia huggingface dataset:
Daisy Johnson

| Daisy Johnson |
| --- | --- |
Luoja(t):   Brian Michael Bendis  Gabriele Dell’Otto 
Kustantamo:  Marvel Comics
Ensiesiintyminen:  Salattu sota #2 (heinäkuu 2004)
Henkilötiedot
Oikea nimi:  Daisy Johnson
Status:  elossa
Ryhmäsidokset:   Salaiset Soturit  YPKVV  Kostajat 
Henkilöllisyydet:  Järistys, Cory Sutter, Gabrielle, Wewer, Skye
Voimat:   värinoiden luominen ja manipulointi  immuuni värinöiden vaikutuksille  itsepuolustustaidot 
Daisy Johnson, tunnettu myös nimellä Järistys (esiintynyt Suomessa myös alkuperäisellä nimellään Quake), on Marvel Comicsin luoma sarjakuvahahmo.
Hahmon fiktiivinen historia

Daisy Johnson on superihminen, jolla on kyky aiheuttaa maanjäristyksiä ja värinöitä. Hän on myös Calvin Zabon / Mister Hyden avioton tytär. YPKVV:n johtaja Nick Fury otti hänet huostaansa ja kasvatti hänestä agentin. Johnson pysyi järjestön riveissä jopa Salatun sodan aikana, kun Fury oli valmis valheiden ja aivopesun kautta varmistamaan, että hänen luomansa supersankariryhmä pysäyttäisi Latverian pääministeriksi nousseen kreivitär Lucia von Bardasin. von Bardas kuitenkin selvisi ja yritti kostaa tekemällä terrori-iskua Yhdysvaltoihin. Johnson on mukana terrori-iskun pysäyttämisessä, tappaen terroristien johtajan. Johnson on Furyn sekä Natasha Romanoffin ohella ainut agentti, jonka turvataso on 10.
Johnson osallistui kerran myös Ryhmä-X:n ja Kostajien kanssa taisteluun Magnetoa vastaan, tyrmäten käyttämällä voimakkaita värinäaaltoja Magneton aivoihin. Siitä asti Johnson otti käyttöön kutsumanimen ”Järistys”, jonka hän sanoi olevan myös supersankarinimensä, jos joku päivä liittyisi Kostajiin.
Kun Kostajat jakautuivat kahdeksi ryhmittymäksi Sisällissodan tapahtumien jälkeen, Johnson etsii Furyn käskemänä useita supersankareiden ja superroistojen jälkeläisiä taistelemaan skrulleja vastaan. Ottaen Järistyksen nyt viralliseksi sankarinimekseen, Johnson ja hänen tiiminsä taistelevat Manhattanilla skrulleja vastaan. Hänen tiimistään tulee myöhemmin yksi Salaisten Sotureiden kolmesta ryhmästä: Johnsonin johtaman ryhmän saadessa koodinimen ”Valkoinen Ryhmä”.
Henrik Alfred Wahlforss

Henrik Alfred Wahlforss
Henrik Alfred "Fisken" Wahlforss (8. huhtikuuta 1839 Kristiinankaupunki – 28. maaliskuuta 1899 Helsinki) oli suomalainen kemisti ja professori.
Wahlforssin vanhemmat olivat kauppias Erik Wahlforss ja Susanna Maria Holmudd. Hän pääsi ylioppilaaksi Vaasan kymnaasista 1857 ja valmistui Helsingin yliopistosta filosofian kandidaatiksi 1861, filosofian maisteriksi 1869 ja filosofian lisensiaatiksi 1878. Hän opiskeli kolmen vuoden ajan orgaanista ja teknillistä kemiaa 1861–1864 Zürichissä, Hannoverissa ja Friedrich Wöhlerin johdolla Göttingenissä. Hänen 1868 valmistunut väitöskirjansa Bidrag till kännedomen af reten oli ensimmäinen teknillisen kemian alan väitöskirja Suomessa. Myöhemmin Wahlforss opiskeli vielä Pietarissa Friedrich Konrad Beilsteinin laboratoriossa.
Wahlforss oli Helsingin yliopistossa kemian dosenttina 1868–1891. Hän oli vuorihallituksen vuori-insinöörinä 1872–1874 ja Polyteknillisen koulun ja opiston kemian opettajana vuodesta 1874 alkaen. Wahlforss sai professorin arvon 1889. Hän pani alulle vuonna 1899 valmistuneen Polyteknillisen opiston kemian laboratorion rakennushankkeen. Hän invalidisoitui 1896 liikenneonnettomuuden seurauksena ja kuoli vuonna 1899. Wahlforssin oppilaita olivat muun muassa Antti Antero ja Aleksander Lampén.
Wahlforss oli naimisissa Emilia Elisabet Långhjelmin kanssa. Heidän poikansa oli vuorineuvos Wilhelm Wahlforss.
Julkaisuja

Bidrag till kännedomen af Retén. 1868
Om bromtoluolklorid. 1870
Daniel Waters

Daniel Waters vuonna 2008.
Daniel Waters (s. 30. marraskuuta 1962 Cleveland, Ohio) on yhdysvaltalainen elokuvaohjaaja ja -käsikirjoittaja. Waters on ollut käsikirjoittamassa muun muassa elokuvia Heathers (1989), Ford Fairlane (1990), Hudson Hawk – varkaista parhain (1991) ja Batman – paluu (1992).
Watersin nuorempi veli Mark Waters on myös elokuvaohjaaja.
Dance with Me (DJ Bobo)

| Dance with Me DJ Bobo |
| --- | --- | --- |

Albumin kansikuva
Studioalbumin tiedot
 Äänitetty : 1993
 Julkaistu: 1993
 Formaatti: CD, c-kasetti
 Tyylilaji: eurodance
 Levy-yhtiö: 12 INC
DJ Bobon muut julkaisut
|   | Dance with Me 1993 | There Is a Party 1994 |
Dance with Me on DJ Bobon debyyttialbumi, joka on julkaistu vuonna 1993. Albumilta löytyvät muun muassa eurodanceklassikoihin lukeutuvat "Somebody Dance with Me", "Take Control" ja "Everybody".
Kappaleet

Intro
Somebody Dance with Me
Take Control...
Everybody
Keep On Dancing
I Want Your Body
Uh Uh
Let's Groove On
Somebody Dance with Me (Italian Remix)
Music
Move Your Feet
Keep On Dancing 12" (New Fashion Remix)
Somebody Dance with me (DMC Remix)
Bobo ID "1" (In English)
Bobo ID "2" (In German)
Daisy ja Violet Hilton

Hiltonin kaksoset lapsina.
Hiltonin kaksoset vauvaiässä.
Daisy ja Violet Hilton (5. helmikuuta 1908 – 6. tammikuuta 1969) olivat englantilaiset siamilaiset kaksoset, jotka kiertelivät yhdysvaltalaisissa sirkus- ja vaudeville-esityksissä 1920- ja 1930-luvulla.
Varhaiset vaiheet

Tytöt olivat syntyneet Brightonissa, Englannissa (East Sussexissa) 5. helmikuuta 1908. Heidän äitinsä oli Kate Skinner, naimaton tarjoilija. Sisarukset olivat syntyessään lantiosta yhteenkasvaneita; heillä oli yhteinen verenkierto mutta heidän tärkeimmät sisäelimensä eivät olleet yhteisiä. Skinnerin esimies Mary Hilton, joka auttoi häntä synnytyksessä ilmeisesti näki heissä kaupallisia mahdollisuuksia ja siten käytännöllisesti katsoen osti heidät heidän äidiltään huolehtiakseen heistä. Tytöt jäivät ensin Queens Headin kylään Brightonissa mutta muuttivat myöhemmin Evening Star-nimiseen pubiin.
Sisarusten omaelämäkerran mukaan Mary Hilton, hänen aviomiehensä ja heidän tyttärensä pitivät tyttöjä tiukassa kontrollissa fyysisen kurinpidon avulla. He kutsuivat Marya "Lou-tädiksi" ja hänen aviomiestään nimellä "Sir". He opettivat tytöt tanssimaan ja laulamaan.
Julkisuuskuva

Hiltonin sisarukset kiertelivät englantilaisissa viihdenäytöksissä ensimmäisen kerran kolmen vuoden iässä, ja heidät tunnettiin tuolloin nimellä "Yhteenkasvaneet kaksoset". Mary Hilton kierrätytti heitä Saksan ja Australian halki sekä Yhdysvaltoihin. Varsinaisessa sirkusnäytöksessä heidän esiintymistään täydennettiin kuvitteellisella "elämäntarinalla". Heidän ohjaajansa pitivät kaikki sisarusten ansaitsemat rahat itsellään. Vuonna 1926 Bob Hope järjesti näytelmän nimeltä Dancemedians Hiltonin sisarusten kanssa, joilla oli oma steppaustyylinsä.
Maryn kuoltua Birminghanissa, Alabamassa hänen tyttärensä ja aviomiehensä ottivat komennon. He pitivät kaksosia julkisesti esillä jonkin aikaa ja harjoituttivat heitä jazzmusiikissa. He asuivat kartanossa San Antoniossa, Teksasissa 1930-luvun alkuun saakka.
Vuonna 1931 sisarukset olivat saaneet tarpeeksi paljon rohkeutta haastaakseen oikeuteen "managerinsa" ja saivat 100 000 Yhdysvaltain dollaria vahingonkorvausta. Tämän jälkeen he jättivät sideshowesitykset ja aloittivat oman vaudevilleohjelmanumeronsa nimeltä "Hiltonin sisarusten revyy". Daisy värjäsi tukkansa vaaleaksi, ja he alkoivat käyttää erilaisia asusteita. Ikään kuin riistettyä osuuttaan kompensoidakseen heillä oli lukuisia liiketoimia, epäonnistuneita yrityksiä saada lupakirja avioliittoon ja lyhyet avioliitot. Vuonna 1932 kaksoset esittivät itseään elokuvassa Freaks – kummajaiset. Vuonna 1951 he olivat päätähtinä eksploitaatioelokuvassa Chained for Life, joka pohjautui löyhästi heidän elämäänsä.
Myöhempi elämä ja perintö

Lopulta sisarukset asettuivat Miamiin, Floridaan ja pitivät hampurilaispaikkaa nimeltä Hiltonin sisarusten pikaruokabaari.
Hiltonien viimeinen julkinen esiintyminen tapahtui drive-in-elokuvateatterissa Charlottessa, Pohjois-Kaliforniassa. Heidän kiertuemanagerinsa jätti heidät sinne, ja koska he eivät voineet siirtyä eikä heillä ollut mitään tulonlähdettä, heidän oli pakko hankkia töitä lähimmästä ruokakaupasta.
6. tammikuuta 1969 kaksoset löydettiin kodistaan hongkongilaiseen influenssaan menehtyneinä.
Vuonna 1997 sai ensi-iltansa sisarusten elämään löyhästi pohjautuva Broadway-teatterin musikaali nimeltä Side Show, jonka oli sanoittanut Bill Russell ja säveltänyt Henry Krieger ja joka sai neljä Tony-palkintoa.
Folklaulaja Marissa Nadler lauloi heistä kappaleessaan "Daisy & Violet". Lisäksi Kemado-yhtiön vuonna 2007 julkaisemalla EP-versiolla hänen levystään Songs III, Bird on the Water on toinenkin heistä kertova laulu.
Wikimedia Commonsissa on kuvia tai muita tiedostoja aiheesta .
Dance with Me (The Driftersin kokoelma-albumi)

| Dance with Me The Drifters |
| --- | --- | --- |

LP-levyn kansikuva.
Kokoelmalevyn tiedot
 Julkaistu: 1978
 Formaatti: LP-levy
 Tyylilaji: Popsoul
 Kesto: 28.53
 Levy-yhtiö: Surprise Records
Dance with Me on kokoelma-albumi yhdysvaltalaisen The Drifters -laulu-yhtyeen tuotannosta vuodesta 1959 lähtien. Yhtyeen kokoonpano oli jo tuolloin ehtinyt kokea täydellisen miehistövaihdoksen. Laulusolistikin oli ehtinyt vaihtua neljä kertaa.
Kokoelmalevyn kustantaja on Belgiassa toiminut levy-yhtiö Surprise Records, 77 Rue de Brabant, 1030 Bryssel. Yhtiö on osa AFM-ryhmää. Levy on julkaistu San Juan Music Groupilta saadun lisenssin turvin. Levykannen on Belgiassa valmistanut Druco Halle ja esittelytekstin on laatinut Alfie Falckenbach.
Kappaleet

A-puoli
"There Goes My Baby" (B. Nelson / L. Patterson / G. Treadwell) – 2:11
"Dance with Me" (I. Nahan / G. Treadwell / L. Lebish / E. Glick) – 2:21
"Baltimore" (L. Lebish / L. Patterson / W. Coleman) – 2:10
"Sadie My Lady" (J. Rudy)  – 2:25
"Honky Tonky" (O. Blackwell / A. Gladstone) – 2:28
"Lonely Winds" (D. Pomus / M. Shuman) – 2:45
B-puoli
"This Magic Moment" (D. Pomus / M. Shuman) – 2:28
"Hey Senorita" (L. Patterson / G. Treadwell) – 2:34
"Oh My Love" (L. Patterson / L. Lebish) – 2:20
"Suddenly There's a Valley" (B. Jones / C. Meyer) – 2:25
"Souvenirs" (C. Willis) – 2:29
"(If You Cry) True Love" (D. Pomus / M. Shuman) – 2:17
Chrysler LX -pohjalevy

Chrysler LX -pohjalevy on Chryslerin kehittämä pohjalevy suurikokoisille taka- ja nelivetoisille automalleille.
LX

Chrysler 300 (LX) (2004–2010)
Dodge Charger (LX) (2005–2010)
Dodge Magnum (2004–2008)
LC

LC on LX-pohjalevyn lyhennetty versio.
Dodge Challenger (LC) (2008–2014)
LD

LD on LX-pohjalevystä uudistettu versio.
Chrysler 300 (LD) (2010–)
Dodge Charger (LD) (2010–)
Lancia Thema (2011–2014)
LA

LA on LD-pohjalevyn lyhennetty versio.
Dodge Challenger (LA) (2014–)
Horacio Podestá

| Mitalit | Mitalit | Mitalit |  |
| --- | --- | --- | --- |
|  Julio Curatella ja Horacio Podestá |  Julio Curatella ja Horacio Podestá |  Julio Curatella ja Horacio Podestá |  |
Maa:   Argentiina
|  Olympialaiset  |  Olympialaiset  |  Olympialaiset  |  |
Miesten soutu
|  Pronssia | Berliini 1936 | perämiehetön kaksikko |  |
Horacio Podestá (26. heinäkuuta 1911 Buenos Aires, Argentiina – 15. heinäkuuta 1999) oli argentiinalainen soutaja. Hän kilpaili kesäolympialaisissa 1936 Berliinissä ja oli siellä mukana saamassa pronssia perämiehettömässä kaksikossa.
Aiheesta muualla

Horacio Podestá Kansainvälinen olympiakomitea. (englanniksi)
Hol

Hol on kunta Buskerudin läänissä Norjassa. Holin kunta perustettiin, kun se erotettiin Ålin kunnasta vuonna 1877. Dagalin alue siirrettiin Uvdalin kunnasta Holiin vuonna 1944. Vuoden 2023 alussa kunnassa oli 4 506 asukasta.
Kuvia

Katunäkymä Holin kunnan Geilosta kesällä 2008.
Holin vanha kirkko
Holin kirkko
Tunnettuja henkilöitä

Vetle Sjåstad Christiansen (s. 1992), ampumahiihtäjä
Terje Isungset (s. 1964), muusikko
Olav Sletto (1886–1963), kirjailija
Aiheesta muualla

Kuvia tai muita tiedostoja aiheesta Hol Wikimedia Commonsissa
Buskerudin läänin kunnat
Drammen
Flesberg
Flå
Gol
Hemsedal
Hol
Hole
Kongsberg
Krødsherad
Lier
Modum
Nesbyen
Nore og Uvdal
Ringerike
Rollag
Sigdal
Ål
Øvre Eiker
Norjan läänit | Norja
Daisy Kenyon

| Daisy Kenyon |
| --- | --- |

Ohjaaja:  Otto Preminger
Käsikirjoittaja:  David Hertz
Perustuu:  Elizabeth Janewayn romaaniin
Tuottaja:  Otto Preminger
Säveltäjä:  David Raksin
Kuvaaja:  Leon Shamroy
Leikkaaja:  Louis Loeffler
Tuotantosuunnittelija:  George Davis
Pukusuunnittelija:  Charles LeMaire
Lavastaja:  Thomas Little
Pääosat:   Joan Crawford  Henry Fonda  Dana Andrews 
Valmistustiedot
Valmistusmaa:  Yhdysvallat
Tuotantoyhtiö:  20th Century Fox
Levittäjä:  20th Century Studios Netflix
Ensi-ilta:   25. joulukuuta 1947 (US)  3. joulukuuta 1948 (FI) 
Kesto:  99 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Daisy Kenyon, myös suomalaisella nimellä Hänen rakastajattarensa, on Otto Premingerin ohjaama  yhdysvaltalainen draamaelokuva, joka valmistui vuonna 1947. Elokuvan päärooleissa esiintyvät Joan Crawford, Henry Fonda ja Dana Andrews. Sivuosaa esittää Ruth Warrick. Cameoroolin tekevät eräässä elokuvan kohtauksessa muiden muassa näyttelijä John Garfield ja toimittaja Walter Winchell. Daisy Kenyon perustuu Elizabeth Janewayn samannimiseen romaaniin vuodelta 1945. Daisy Kenyon on mustavalkoinen ja se on noin 99 minuutin mittainen. Se sai ensi-iltansa Yhdysvalloissa joulupäivänä vuonna 1947 ja Suomessa vuoden myöhemmin, vuonna 1948. Tuotantoyhtiönä oli 20th Century Fox.
Juoni

Elokuva kertoo Daisy Kenyonista (Crawford), jolla on suhde naimisissa olevaan Daniin (Andrews). Danin avioliiton takia heidän suhteensa ei voi edetä Daisyn haluamalla tavalla ja tämä alkaakin seurustella uuden miehen kanssa. Daisy on kuitenkin yhä rakastanut Daniin. Elokuva kuvaa henkilöiden välistä kolmiodraamaa.
Näyttelijät

| 0 | 1 | 2 |
| --- | --- | --- |
|  Joan Crawford  | … |  Daisy Kenyon    |
|  Dana Andrews  | … |  Dan O'Mara    |
|  Henry Fonda  | … |  Peter Lapham    |
|  Ruth Warrick  | … |  Lucille O'Mara   |
|  Martha Stewart  | … |  Mary Angelus    |
|  Peggy Ann Garner  | … |  Rosamund O'Mara    |
|  Connie Marshall  | … |  Marie O'Mara    |
|  Nicholas Joy  | … |  Coverly    |
|  Art Baker  | … |  Lucillen asianajaja   |
Aiheesta muualla

Daisy Kenyon Internet Movie Databasessa (englanniksi)
Daisy Kenyon Elonet.
Daisy Kenyon DVD Talkissa
Daisy Kenyon DVD Beaverissa
Daisy Kenyon Joan Crawfordin sivuilla
Curious

| ”Curious” Franz Ferdinand |
| --- | --- | --- |

Musiikkivideo.
Singlen tiedot
 Albumilta: Hits to the Head
 Julkaistu: 25. tammikuuta 2022
 Tekijä(t): Alex Kapranos
 Tuottaja(t): Alex Kapranos, Julian Corrie, Stuart Price
 Tyylilaji: pop rock, indie rock
 Kesto: 02.49
 Levy-yhtiö: Domino Records
Franz Ferdinandin muut singlet
| ”Billy Goodbye” 2021 | ”Curious” 2022 |   |
Ääninäyte
Alle 10% ääninäyte kappaleesta.
Äänitiedostojen kuunteluohjeet
Curious on skotlantilaisen rockyhtye Franz Ferdinandin kappale, joka julkaistiin singlenä 25. tammikuuta 2022. Se sisältyy uutena kappaleena yhtyeen kokoelma-albumille Hits to the Head.
Kappaleen on kirjoittanut yhtyeen laulaja Alex Kapranos, ja sen tuotannosta vastaa hänen lisäksi Julian Corrie ja Stuart Price. ”Curious” edustaa Franz Ferdinandin popimpaa puolta. Sen B-puoleksi on digitaalisiin julkaisuihin lisätty yhtyeen vanha hittikappale ”No You Girls” (2009), joka onkin tyyliltään samankaltainen.
Kappaleen musiikkivideo julkaistiin videopalvelu YouTubessa, ja sen on ohjannut sekä tuottanut Andy Knowles.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Curious | 2.49 |  |  |  |  |  |  |  |
| 2. | No You Girls | 3.22 |  |  |  |  |  |  |  |
|  |  | 6.11 |  |  |  |  |  |  |  |
Kokoonpano

Alex Kapranos – laulu, sanoitukset, tuotanto
Bob Hardy – basso
Audrey Tait – rummut
Dino Bardot – kitara
Julian Corrie – koskettimet, tuotanto, taustalaulu
Helleniuksen talo

| Helleniuksen talo |
| --- | --- |

Osoite:  Aleksanterinkatu 24, 00100 Helsinki
Sijainti:  Kruununhaka, Helsinki
Koordinaatit:  60°10′8.37″N, 24°57′8.09″E
Valmistumisvuosi:  1770
Omistaja:  Helsingin kaupunki
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Helleniuksen talo on Helsingin Senaatintorin laidalla sijaitseva historiallinen rakennus, joka valmistui vuonna 1770. Rakennus sijaitsee Burtzin talon vieressä osoitteessa Aleksanterinkatu 24.
Rakennus oli alun perin kaksikerroksinen, mutta sitä korotettiin yhdellä kerroksella ja se muutettiin empiretyyliseksi Jean Wiikin suunnitelmien mukaisesti vuonna 1835. Talossa tehtiin 1800-luvun kuluessa muitakin muutoksia, mutta sen julkisivu on säilynyt hyvin 1830-luvun asussaan. Nykyään talossa on liiketiloja ja toimistoja.
Hokuto

Hokuto voi tarkoittaa:
Maantiede

Hokuto, Japanin kaupunki Hokkaidōn prefektuurissa
Hokuto, Japanin kaupunki Yamanashin prefektuurissa
Henkilöt

Hokuto Nakamura (s. 1985), japanilainen jalkapalloilija
Hokuto Shimoda (s. 1991), japanilainen jalkapalloilija
Muuta

hokuto, Otavan tähtikuvion japaninkielinen nimi
Hokuto, JR Hokkaidōn liikennöimä japanilainen pikajuna
Hokuto no ken, japanilainen manga- ja animesarja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hokuto”, voi hakea sivunnimihaulla, laajalla sivunnimihaulla tai tekstihaulla.
Darmstadtin koulukunta

Luigi Nono ja Karlheinz Stockhausen Darmstadtissa vuonna 1957. (Valokuva Seppo Heikinheimo.)
Darmstadtin koulukunta oli ryhmä saksankielisiä  säveltäjiä, jotka vaikuttivat toisen maailmansodan jälkeisen modernismin aikaan. Koulukunnan perusti Wolfgang Steinecke vuonna 1946. Ryhmä on saanut nimensä Darmstadtissa, Saksassa joka toinen vuosi pidetyistä moniviikkoisista mestarikursseista, joiden opettajina ovat esiintyneet useat alan huippunimet. Kurssin yhteydessä pidetyt ateljeekonsertit ovat tehneet monia moderneja säveltäjiä tunnetummiksi.
Darmstadtin koulukunnan kuuluisimpia jäseniä olivat Karlheinz Stockhausen, Pierre Boulez ja Luigi Nono. Darmstadtissa syntyi sarjallinen musiikki.
Dar Sadin piirikunta

| Dar Sadin piirikunta |
| --- | --- |
Valtio:  Jemen
Hallinto:  
 – hallinnollinen keskus:  Aden
Väkiluku (2003):  79 712
Dar Sadin piirikunta sijaitsee Adenin maakunnassa Jemenissä. Vuonna 2003 sen asukasluku oli 79 712.
Henrik Antell

Per Adolf Henrik Antell (9. syyskuuta 1914 Porvoo – 9. elokuuta 2002 Uppsala) oli suomalainen toimittaja ja diplomaatti.
Antell valmistui filosofian kandidaatiksi 1942. Hän oli 1939–1943 Svenska Pressen -lehden toimittajana, 1943–1947 Ruotsalaisen kansanpuolueen puoluesihteerinä ja sen jälkeen Nya Pressen-lehden toimitussihteerinä. Vuosina 1951–1956 Antell toimi lentoyhtiö Pan Amin Skandinavian alueen tiedotuspäällikkönä. Antell oli sitten lehdistöattasheana Suomen Tukholman lähetystössä 1956–1962 sekä lehdistö- ja kulttuuriattasheana ensin Lontoossa 1962–1967 ja sitten Kööpenhaminassa 1967–1971. Viimeksi Antell toimi ulkoministeriön lehdistöosaston tiedotuspäällikkönä 1971–1976 ja lähetystöneuvoksena Lontoossa 1976–1981.
Antell kuului jatkosodan aikana 1943 Kolmenkymmenenkolmen kirjelmän allekirjoittajiin.
Teoksia

Herr Bärmans vardag. Söderström, Helsingfors 1942
I fält med Finlands armé 1941 : finlandssvenska frontjournalister / frontkorrespondenser i urval av Henrik Antell. Söderström, Helsingfors 1942
Tre år med Persson : till Persson från Elisabeth, Margaretha, Olof, Elina och Sara. Stockholm 1974 (kokoelma Hufvudstadsbladet-lehdessä ilmestyneitä pakinoita)
Käännöksiä

Taimi Torvinen : Sven Palme och Finland. Kulturfonden för Sverige och Finland, Esbo 1988 (alkuteos Sven Palme ja Suomi)
Hollolan Vainion työväentalo

| Vainion työväentalo |
| --- | --- |
Sijainti:  Vainio (Hollola), Hollola
Valmistumisvuosi:  1910
Rakennuttaja:  Vainion Työväenyhdistys ry
Runkorakenne:  hirsi
Julkisivumateriaali:  lauta
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Vainion työväentalo oli Hollolan Vainion kylässä sijainnut työväentalo.
Historiaa

Vainion työväenyhdistys perustettiin vuonna 1907. Talo valmistui vuonna 1910; sen tupaantuliaisia vietettiin helluntaina. Vuonna 1926 kerrottiin lehdissä talon tonttiin liittyvistä epäselvyyksistä ja häätöuhasta. Ilmeisesti yhdistys sai kuitenkin pysyä talossaan. Vuonna 1931 yhdistyksen jäsenmäärä oli noin 10–15.
Tammikuussa 1932 talolle murtauduttiin ja sen irtaimistoa tuhottiin. Ulko-ovet irrotettiin, sisäovet rikottiin, samoin kuin kaikki talon ikkunat. Näyttämön esirippu ja kalusto, lamput ja seinäkuva oli samoin tuhottu, ja lisäksi kaikki talon penkit sekä kamiina heitetty rikotuista ikkunoista pihalle.
Vuonna 1962 talolla oli vähällä syttyä tulipalo. Talon myöhemmistä vaiheista ei ole tietoa.
Toimintaa työväentalolla

Talon tupaantuliaisissa vuonna 1910 ohjelmassa oli torvisoittoa, yhteislaulua, runonlausuntaa, puheita, näytelmä ja tanssia. Talolla toimi myös Vainion työväenyhdistyksen voimisteluseura Yritys. Se järjesti kesäjuhlat elokuussa 1911. Ohjelmassa oli polkupyöräilykilpailu, estejuoksua sekä 4-ottelu; illalla talolla pidettiin iltamat.
Club Sonderauflage

| Club Sonderauflage Black Sabbath |
| --- | --- | --- |

Kokoelmalevyn tiedot
 Äänitetty : 1969 – 1970
 Julkaistu: 1970
 Formaatti: LP
 Tuottaja(t): Rodger Bain
 Tyylilaji: heavy metal
 Kesto: 32.36
 Levy-yhtiö:  Vertigo Records
Black Sabbathin muut julkaisut
|   | Club Sonderauflage 1970 | Attention! - Black Sabbath Volume One 1970 |
Club Sonderauflage on Black Sabbath -yhtyeen kokoelmalevy vuodelta 1970. Sen julkaisi yhtyeen levy-yhtiö Vertigo Records alun perin saksalaiselle kirja- ja musiikkikerholle. Vuonna 2006 Black Sabbathin vinyyliuusintajulkaisuihin keskittynyt Earmark julkaisi albumista uuden vinyylipainoksen.
Kappaleet

A-puoli
War Pigs – 7.56
Evil Woman (Don’t Play Your Games With Me) – 3.21
Black Sabbath – 6.17
B-puoli
Paranoid – 2.49
Sleeping Village – 3.47
Iron Man – 5.56
Rat Salad – 2.30
Julkaisuhistoria

1970: Vertigo Records, 92881, LP, GER
1970: Vertigo Records, 28621-1, LP, GER
2006: Earmark, 41054, LP, EU
Citroën GS ja GSA

| Citroën GS/GSA |
| --- | --- |

Valmistustiedot
Valmistusmaa:  Rennes, Ranska Arica, Chile Jakarta, Indonesia (Gaya Motor) Mosambik Mangualde, Portugali Vigo, Espanja Port Elizabeth, Etelä-Afrikka Bangkok, Thaimaa Koper, Slovenia (Jugoslavia) Mutare, Zimbabwe
Valmistaja:  Citroën
Korimalli:  5-ovinen viistoperä  5-ovinen farmari  4-ovinen fastback  3-ovinen pakettiauto
Muotoilija:  Robert Opron
Seuraaja:  Citroën BX ja Citroën ZX
Tekniset tiedot
Moottori:  1015 cc Bokseri-4 Ilmajäähdytteinen 1129 cc Bokseri-4 Ilmajäähdytteinen 1222 cc Bokseri-4 Ilmajäähdytteinen 1299 cc Bokseri-4 Ilmajäähdytteinen 2x497.5 cc Wankelmoottori
Vetotapa:  etuveto
Mitat
Massa:  900-950kg
Pituus:  4120–4180 mm
Akseliväli:  2550 mm
Leveys:  1600–1620 mm
Korkeus:  1350 mm
Citroën GS (valmistettu 1970–1980) ja Citroën GSA (valmistettu 1979–1986) ovat ranskalaisen Citroënin valmistamia pieniä perheautoja. Citroën GS voitti
Vuoden Auto Euroopassa -palkinnon vuonna 1971, sillä sitä pidettiin aikansa edistyksellisimpänä autona.
Uusi kokoluokka

GS suunniteltiin alemman keskiluokan perheautojen kokoluokkaan, joka oli Ranskan myydyin luokka ja jossa Citroënilla ei ollut ennestään mallia. GS sijoittui pienten 2CV- ja Ami-mallien yläpuolelle, mutta oli samalla pienempi kuin iso DS. Suunnittelukulut, samanaikaisen uuden tehtaan rakentamiskustannukset (Citroën CX -mallia varten), wankelmoottorin kehittämisen lopettaminen ja vuoden 1973 öljykriisi aiheuttivat sen, että Citroën ajautui lähes konkurssiin vuonna 1974. Citroënin pelastivat konkurssilta Ranskan valtio ja Peugeot. Rahoituskriisin jälkeen Citroënin automallit alkoivat käyttää samoja osia kuin Peugeotin vastaavat mallit.
Markkinat kuitenkin vastaanottivat uuden GS-mallin hyvin, ja siitä tuli Citroënin eniten myyty malliselvennä. GS-mallia valmistettiin 1 896 742 kappaletta ja sen seuraajaa GSA-mallia 576 757 kappaletta.